text: Heinrich Marschner
  
  publiceret: 2020-05-07 15:56:59+02:00
  Heinrich Marschner, 1795-1861, tysk komponist og dirigent, bl.a. i Dresden, Leipzig og fra 1831 i Hannover. Marschners operaer, hvoraf Hans Heiling (Berlin 1833) var den mest berømte i samtiden og den mest betydningsfulde, danner overgang mellem Webers romantiske operaer og Wagners tidlige dramatiske værker. Marschner skrev også musik for kor og solosange.